Document ID: 32004R0668

Komission asetus (EY) N:o 668/2004,
annettu 10 päivänä maaliskuuta 2004,
Euroopan parlamentin ja neuvoston asetuksen (EY) N:o 1774/2002 tiettyjen liitteiden muuttamisesta eläimistä saatavien sivutuotteiden kolmansista maista tulevan tuonnin osalta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annetun Euroopan parlamentin ja neuvoston asetuksen (EY) N:o 1774/2002(1), sellaisena kuin se on viimeksi muutettuna komission asetuksella (EY) N:o 808/2003(2), ja erityisesti sen 28 artiklan toisen kohdan, 29 artiklan 3 kohdan sekä 32 artiklan 1 kohdan,
sekä katsoo seuraavaa:
(1) Asetuksessa (EY) N:o 1774/2002 säädetään, että tiettyjä käsiteltyjä tuotteita, joita voidaan käyttää rehuaineena, lemmikkieläinten ruoaksi, puruluina ja teknisinä tuotteina, voidaan tuoda yhteisöön edellyttäen, että ne täyttävät kyseisen asetuksen asianmukaiset vaatimukset.
(2) Tieteellinen ohjauskomitea antoi 10 ja 11 päivänä toukokuuta 2001 kollageenin turvallisuudesta lausunnon, jonka seurauksena on syytä vahvistaa kollageenin, jota voidaan käyttää rehuaineena, käsittelyyn ja kaupan pitämiseen sovellettavat erityiset hygieniaedellytykset. Asetuksen (EY) N:o 1774/2002 liitteessä VII vahvistetaan käsitellyn eläinvalkuaisen ja muiden käsiteltyjen tuotteiden, joita voidaan käyttää rehuaineena, käsittelyä ja markkinoille saattamista koskevat erityiset hygieniavaatimukset, ja tätä liitettä olisi muutettava vastaavasti.
(3) Asetuksen (EY) N:o 1774/2002 liitteessä VIII vahvistetaan lemmikkieläinten ruoan, puruluiden ja teknisten tuotteiden markkinoille saattamista koskevat vaatimukset. Kyseistä liitettä on muutettava, jotta siihen voidaan tehdä joitakin teknisiä muutoksia ja sisällyttää kyseisen asetuksen 28 artiklan merkintävaatimukset, jotka koskevat lemmikkieläinten ruokiin tarkoitettuja sellaisista eläimistä saatuja sivutuotteita, joille on annettu tiettyjä aineita, sekä jotta voidaan selkeyttää tuontivaatimuksia, joita sovelletaan rasvajohdannaisiin ja arominvahventeina tunnettuihin, eläinten ruokien valmistukseen liittyviin tiettyihin käsiteltyihin tuotteisiin. Liitettä VIII olisi tämän vuoksi muutettava vastaavasti.
(4) Asetuksen (EY) N:o 1774/2002 liitteessä X vahvistetaan terveystodistuksen malli tiettyjen eläimistä saatavien sivutuotteiden ja niistä johdettujen tuotteiden kolmansista maista tuontia varten. Kyseistä liitettä on muutettava, jotta voidaan vahvistaa tuontitodistuksia koskevat lisämallit ja tarkastella uudelleen nykyisiä malleja eräiden teknisten muutosten tekemiseksi eläinten terveyteen liittyvät näkökohdat mukaan luettuina. Liitettä X olisi tämän vuoksi muutettava vastaavasti.
(5) Asetuksen (EY) N:o 1774/2002 liitteessä XI vahvistetaan luettelot kolmansista maista, joista jäsenvaltiot voivat sallia muuksi kuin ihmisravinnoksi tarkoitettujen eläimistä saatavien sivutuotteiden tuonnin. Yhteisön lainsäädännön selvyyden vuoksi luettelot olisi koottava lähitulevaisuudessa yhteen ja liitettävä kansanterveyttä ja eläinten terveyttä koskevassa yhteisön lainsäädännössä vahvistettuihin luetteloihin maista, joista jäsenvaltiot saavat tuoda eri eläinlajeista peräisin olevia tuotteita. Tässä vaiheessa on jo syytä selventää ja ajanmukaistaa liitteessä XI olevia viittauksia luetteloihin, ja liitettä XI olisi tämän vuoksi muutettava vastaavasti.
(6) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY) N:o 1774/2002 muuttaminen
Muutetaan asetuksen (EY) N:o 1774/2002 liitteet I, VII, VIII, X ja XI tämän asetuksen liitteen mukaisesti.
2 artikla
Voimaantulo ja soveltaminen
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä toukokuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä maaliskuuta 2004.

Labels: 17
5
0
3
6